Գիտական շարժում (ամսագիր)

«Գիտական շարժում», հայկական առաջին բնագիտական ամսագիրը։

Պատմություն 
 
Լույս է տեսել 1885–1887 թվականներին Կոստանդնուպոլսում։ Տնօրեն-խմբագրապետ՝ Նազարեթ Տաղավարյան։ 

Ծանոթացրել է բժշկության, կենդանաբանության, բուսաբանության, տնտեսագիտության, ֆիզիկայի, աշխարհագրության և գիտության այլ բնագավառների նվաճում­ներին, տպագրել է հանրահայտ գիտնականների կենսագրություններ։ 

Հրատարակել է Նազարեթ Տաղավարյանի «Բնական պատմութիւն» երկի 1-ին հատորի նյութերը և Վրթանես Փափազյանի «Գեղարուեստից ժողովին առաքեալները» գիտական վեպը։

Հայկական գիտական պարբերականներ
Օսմանյան կայսրության հայկական ամսագրեր